GUERRA-E-PATZ-I-WEB	Dempús d’auer acompanhat ath generau governador, eth prince Vasili se seiguec ena sala damb es cames crotzades, desseparat de toti, eth code emparat en jolh e es uelhs amagadi darrèr era man; atau s’estèc pendent un cèrt temps; dempús se lheuèc e, damb passi rapids non abituaus en eth, en tot dirigir ar entorn guardades inquietes, trauessèc un long correder e passèc ena part deth darrèr dera sala, a on demoraue era màger des princesses.